CELEX: 31989D0004
Language: mt
Date: 1988-12-21 00:00:00
Title: Id-Deċiżjoni tal-Kummissjoni tal-21 ta' Diċembru 1988 fuq il-Kumitat Konsultattiv għas-Sajd

Avviż Legali Importanti

|

31989D0004

Official Journal L 005 , 07/01/1989 P. 0033 - 0034 Finnish special edition: Chapter 4 Volume 3 P. 0124  Swedish special edition: Chapter 4 Volume 3 P. 0124 

		Id-Deċiżjoni tal-Kummissjonital-21 ta' Diċembru 1988fuq il-Kumitat Konsultattiv għas-Sajd(89/4/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Billi Kumitat Konsultattiv għas-sajd kien stabbilit permezz tad-Deċiżjoni tal-Kummissjoni 71/128/KEE tal-25 ta' Frar 1971 [1], liema test ġie mibdul permezz tad-Deċiżjoni Nru 73/429/KEE tal-31 ta' Ottubru 1973 [2];Billi, bħala riżultat ta' l-adeżjoni ta' l-Istati Membri l-ġodda fil-Komunità, huwa meqjus xieraq li jinbidlu r-regoli li jiffissaw it-tqassimi tal-postijiet fuq dan il-kumitat;Billi, barra minn hekk, it-test tad-Deċiżjoni fuq imsemmija teħtieġ ċertu alterazzjonijiet minuri u għalhekk huwa neċessarju, għal raġunijiet ta' ċarezza, li tiġi prodotta verżjoni kompletament ġdida tat-test,IDDEĊIEDIET DAN LI ĠEJ:Artikolu 1"Artikolu 11. Kumitat Konsultattiv għas-Sajd għandu jkun assoċjat mal-Kummissjoni, hawnhekk iżjed ‘il quddiem imsejjaħ "il-Kumitat".2. Il-Kumitat għandu jkun magħmul minn rappreżentanti tal-kategoriji ekonomiċi li ġejjin: produtturi u koperattivi fl-industrija tas-sajd, istituzzjonijiet ta' kreditu involuti fis-sajd, kummerċjanti tal-prodotti tas-sajd, l-industriji tal-prodotti tas-sajd, u l-konsumaturi ta' l-industriji tal-prodotti għas-sajd u tas-sajd.Artikolu 21. Il-Kumitat jista’ jiġi konsultat mill-Kummissjoni fuq kull problema li għandha x'taqsam mal-mod kif joperaw ir-Regolamenti dwar il-politika komuni tas-sajdu b'mod partikolari fuq il-miżuri li għandhom jiġu adottati mill-Kummissjoni taħt dawk ir-Regolamenti kif ukoll fuq kull problema soċjali li tqum fl-industrija, bl-eċċezzjoni ta' tilwim industrijali.2. Il-president tal-Kumitat jista’ jindika lill-Kummissjoni li jkun aħjar jekk jiġi konsultat il-Kumitat fuq kull kwistjoni li tidħol fl-ambitu ta' kompetenza ta' dan ta' l-aħħar meta l-parir tiegħu fuq dik il-kwistjoni ma tkunx intalbet. Huwa għandu jagħmel dan, b'mod partikolari, fuq it-talba ta' wieħed mill-kategoriji ekonomiċi rappreżentati.Artikolu 31. Il-Kumitat għandu jikkonsisti minn 45 membru.2. Il-postijiet fil-kumitat għandhom jitqassmu kif ġej:- 21 lir-rappreżentanti tal-produtturi tal-prodotti tas-sajd,- tlieta lir-rappreżentanti tal-koperattivi tas-sajd,- wieħed lir-rappreżentant tal-banek kummerċali li jiffinanzjaw attivitajiet marittimi (Banques commerciales pour les activités maritimes),- tnejn lir-rappreżentanti ta' l-istituzzjonijiet speċjalizzati ta' kreditu ta' natura koperattiva,- ħamsa lir-rappreżentanti tal-kummerċ fil-prodotti tas-sajd,- ħamsa lir-rappreżentanti ta' l-industriji tas-sajd,- ħamsa lir-rappreżentanti tal-ħaddiema fis-settur tas-sajd u l-prodotti tas-sajd,- tlieta lir-rappreżentanti tal-konsumaturi.Artikolu 41. Membri tal-Kumitat għandhom jinħatru mill-Kummissjoni fuq proposti minn dik is-sengħa, l-organizzazzjonijiet tal-ħaddiema stabbiliti fuq livell Komunitarju li jirrapreżentaw l-aktar il-kategoriji ekonomiċi msemmija fl-Artikolu 1(2); ir-rappreżentanti tal-konsumaturi għandhom jinħatru fuq proposti mill-Kumitat ta' Konsulenza tal-Konsumaturi.Dawk il-korpi, sabiex jintela’ kull post, għandhom jipproponu l-ismijiet ta' żewġ kandidati ta' nazzjonalità differenti.2. Iż-żmien ta' kariga għall-membri tal-Kumitat għandu jkun ta' tliet snin. Il-ħatra tagħhom tista’ tiġġedded. Il-membri m'għandhomx jitħallsu għas-servizzi tagħhom.Wara li jagħlqu t-tliet snin, il-membri tal-Kumitat għandhom jibqgħu fil-kariga sakemm jinbidlu jew sakemm il-ħatra tagħhom tiġi mġedda.Iż-żmien ta' kariga ta' membru tista’ tintemm qabel iż-żmien ta' tliet snin f'każ ta' mewt jew riżenja.Tista’ tintemm ukoll jekk il-korp li jkun qiegħed jiġi rappreżentat minn dak il-membru jitlob li huwa jinbidel.Persuna għandha tiġi maħtura, skond il-proċedura stabbilita fl-paragrafu 1, biex tibdel dak il-membru għal bqija taż-żmien tal-kariga.3. Lista tal-membri tal-Kummissjoni għandha tiġi ppublikata mill-Kummissjoni għal raġunijiet ta' informazzjoni, fil-Ġurnal Uffiċjali tal-Komunitajiet Ewropej.Artikolu 5Il-Kumitat, permezz ta' maġġoranza ta' żewġ terzi tal-membri prezenti, għandu jaħtar president u żewġ viċi-presidenti għal perjodu ta' tliet snin.Bl-istess maġġoranza ta' voti l-Kumitat jista’ jaħtar uffiċjali oħra minn fost il-membri l-oħra. F'dak il-każ, dawk l-uffiċjali, ħlief il-President, għandhom jikkonsistu minn mhux aktar minn rappreżentant wieħed għall kull kategorija ekonomika rappreżentati fil-Kumitat.L-uffiċjali għandhom jippreparaw u jorganizzaw ix-xogħol tal-Kumitat.Artikolu 6Fuq talba ta' xi waħda mill-kategoriji ekonomiċi rappreżentati, il-president jista’ jistieden persuna delegata minn dik il-kategorija biex tassisti għal-laqgħat tal-Kumitat. Fuq tali talba, jista wkoll jistieden xi persuna li għandha kwalifikazzjoni speċjali f'xi suġġett fuq l-agenda biex tieħu sehem f'kapaċità esperta fid-deliberazzjonijiet tal-Kumitat. L-esperti għandhom biss jieħdu sehem f'diskussjonijiet fil-kwistjonijiet li jinneċessitaw il-preżenza tagħhom.Artikolu 7Il-Kumitat jista’ jistabbilixxi gruppi ta' ħidma biex jassistuh fit-twettiq tax-xogħol tiegħu.Artikolu 81. Il-Kumitat għandu jiġi msejjaħ mill-Kummissjoni u għandu jiltaqa’ fil-kwartieri ġenerali tal-Kummissjoni. Laqgħat ta' l-uffiċjali għandhom jiġu msejħa mill-president permezz ta' arranġament mal-Kummissjoni.2. Rapprezentanti tad-dipartimenti konċernati tal-Kummissjoni għandhom jieħdu sehem fil-laqgħat tal-Kumitat, ta' l-uffiċjali u tal-gruppi ta' ħidma tiegħu.3. Servizzi segretarjali għall-Kumitat, l-uffiċjali u l-gruppi ta' ħidma tiegħu għandhom jiġu provduti mill-Kummissjoni.Artikolu 9Il-Kumitat għandu jiddiskuti l-kwistjonijiet li l-Kummissjoni talbet opinjoni fuqhom. L-ebda vot m'għandu jittieħed.Meta tfittex l-opinjoni tal-Kumitat, il-Kummissjoni tista’ tistabbilixxi terminu ta' żmien li fih għandha tingħata l-opinjoni.Il-fehmiet espressi mill-kategoriji ekonomiċi varji rappreżentati għandhom jiġu inklużi f'rapport li għandu jintbgħat lill-Kummissjoni.Fil-każ li l-Kumitat jilħaq ftehim unanimu fuq l-opinjoni li għandha tingħata, il-Kumitat għandu jifformula konklużjonijiet konġunti u jehmiżhom mar-rapport.Artikolu 10Mingħajr preġudizzju għad-disposizzjonijiet ta' l-Artikolu 214 tat-Trattat, meta l-Kummissjoni tgħarrafhom li l-opinjoni mitluba jew id-domanda li tqajmet hija dwar kwistjoni ta' natura kunfidenzjali, il-membri tal-Kumitat għandhom ikunu taħt obbligu biex ma jiżvelawx l-informazzjoni li jkunu saru jafu biha permezz tax-xogħol tal-Kumitat jew tal-gruppi ta' ħidma tiegħu.F'dawn il-każijiet, membri tal-Kumitat u rappreżentanti tad-dipartimenti kkonċernati tal-Kummissjoni biss jistgħu ikunu preżenti għal-laqgħat."Artikolu 2Din id-deċiżjoni għandha tidħol fis-seħħ fil-21 ta' Diċembru 1988.Magħmulha fi Brussel, fil-21 ta' Diċembru 1988.Għall-KummissjoniAntónio Cardoso e CunhaMembru tal-Kummissjoni[1] ĠU L 68, ta' l-1.3.1971, pġ. 18.[2] ĠU L 355, ta' l-24.12.1973, pġ. 61.--------------------------------------------------